open-index/open-wikipedia-markdown huggingface dataset:
Geir Henæs

**Geir Olav Henæs** () er ein tidlegare fotballspelar frå Moss som vart cupmeister med Moss Fotballklubb i 1983 og seriemeister i 1987. Angrepsspelaren deltok i tre landskampar for Noreg i 1979.

Henæs spelte 227 seriekampar på Moss i tida 1977-88. Gjennom desse tolv sesongane skåra han 78 mål, og var i fire sesongar på 1980-talet toppskårar i klubben. I 1983 var han med då Moss vann sin fyrste nasjonale triumf i toppfotballen, noregsmeisterskapen. I cupfinalen på Ullevaal stadion i Oslo skåra han det andre målet då Moss slo Vålerengen 2-0, og kunne deretter ta i mot konepokalen som lagkaptein. Fire år seinare var han også med då Moss FK gjekk heilt til topps i 1. divisjon, etter å ha slått Molde FK på bortebane i det som var ein rein seriefinale.

I 1979-sesongen spelte Henæs i tre landskampar med Noregs OL-landslag. Han var med å spele uavgjort mot Irland i Dublin, og sidan vinne mot same motstandar på heimebane og mot Finland i Kuopio. Han kom ikkje på skåringslista.

## Kjelder

**Denne artikkelen bygger på «[[:nb:Geir Henæs|Geir Henæs]]» frå ,  den 1. juni 2016.*
Bård Bjerkeland

**Bård Ivar Bjerkeland** () er ein norsk tidlegare fotballspelar som vart dobbel cupmeister og dobbel seriemeister med Lillestrøm Sportsklubb i tida 1981-89. Den storvaksne midtstopparen spelte tre landskampar for Noreg i 1986-87.

Bjerkeland var knytt til Lillestrøm SK frå 1980 til 1989, og seinare i 1990 og 1993. I sine år med laget var han med å vinne noregsmeisterskapen i 1981 og 1985 og seriegullet i 1986 og 1989. Hausten 1989 reiste han til tyske FC Nürnberg, men klarde ikkje å spele seg inn på laget. Han returnerte då i 1990 tilbake til Lillestrøm, før han i sesongane 1991 og -92 tok plass i midtforsvaret til osloklubben Lyn.  I 1993 avslutta han karrieren med spel i Lillestrøm. 

Hausten 1986 og våren 1987 spelte Bjerkeland tre av Noregs OL-kvalifiseringskampar mot Sommar-OL 1988. 

## Kjelder

**Denne artikkelen bygger på «[[:nb:Bård Bjerkeland|Bård Bjerkeland]]» frå ,  den 1. juni 2016.*
Torkjell Djupedal

**Torkjell Djupedal** () er ein norsk forlagsmann og forfattar. Han har vore busett i Førde sidan 1992. Djupedal er cand.mag. i samfunnsfag ved Universitetet i Bergen og har ei mastergrad i journalistikk frå University of Oregon i USA.

Djupedal har vore journalist i *[[Gula Tidend]]* i Bergen (1986-89), informasjonsarbeidar i Sogn og Fjordane fylkeskommune (1989-92) og radiojournalist i NRK Sogn og Fjordane (1992-97).

I 1996 grunnla Djupedal Selja forlag, og har ved sida av forleggjarverksemda også vore forfattar av fleire bøker med lokalhistorisk innhald.

Torkjell Djupedal er son til Reidar Djupedal, og bror til tidlegare stortingsrepresentant og statsråd i SV og fylkesmann Øystein Djupedal.

## Bibliografi
### Bøker
*

*

*

*

*

*

*

*

*
*
*
*
*
*
*
*
*
### I tidsskrift - eit utval
* Lokalhistoriske artiklar Sogn og Fjordane
* Publikasjonar i Oria.no

## Kjelder
*Om Torkjell Djupedal i Allkunne
Nord-Jemen

**Den arabiske republikken Jemen** (**YAR**; arabisk الجمهورية العربية اليمنية *al-Jumhūrīyah al-‘Arabīyah al-Yamanīyah*), òg kjend som **Nord-Jemen** eller **Jemen (Sana)**, var eit land frå 1962 til 1990 i den nordvestlege delen av det som i dag er Jemen. Hovudstaden var Sana. Landet vart samla med Den demokratiske folkerepublikken Jemen, ofte kalla Sør-Jemen, den 22. mai 1990, og danna den noverande Republikken Jemen.

## Historie
Etter Det osmanske riket kollapsa vart det nordlege Jemen ein sjølvstendig stat som Kongedømet Jemen. Den 27. september 1962 avsette revolusjonære inspirerte av den arabiske nasjonalismen til Den sameinte arabiske republikken (Egypt) den nyleg krona Muhammad al-Badr, og president Gamal Abdel Nasser tok kontroll over Sana'a, og grunnla den arabiske republikken Jemen. Statskuppet markerte byrjinga på den nordjemenittiske borgarkrigen der YAR-soldatar fekk støtte av Egypt, medan Saudi-Arabia og Jordan støtta Badr sine rojaliststyrkar. Konflikten held fram i periodar fram til 1967, då dei egyptiske troppane vart trekte attende. 

I motsetnad til Aust- og Vest-Tyskland eller Nord- og Sør-Korea, hadde YAR og det sørlege nabolandet, Den demokratiske folkerepublikken Jemen, òg kjend som Sør-Jemen, relativt godt forhold, sjølv om det ofte var spent. I 1972 vart det erklært at landa ein gong skulle slåast saman, men planane vart sett på vent i 1979 og ein krig vart berre hindra av Den arabiske ligaen blanda seg inn. 

I mai 1988 var landa på ny klare til å gjennomføre ei samanslåing, og dette skjedde 22. mai 1990. 

## Kjelder

**Denne artikkelen bygger på «[[:en:Yemen Arab Republic|Yemen Arab Republic]]» frå ,  den 2. juni 2016.*
Lars Myrold

**Lars Myrold** () var ein norsk bonde, Senterparti-politikar, ordførar og lokalhistorikar frå Stårheim i Eid kommune.

Han var medlem av Eid kommunestyre frå 1952-1983, varaordførar i Eid 1963–1972, ordførar i Eid 1972-1983, medlem av Sogn og Fjordane fylkesting 1972–1975 og i fleire år var han formann i KS Sogn og Fjordane. Han gjorde opptak til skiping av Hærmuséet på Nordfjordeid i 1981.

Myrold har gjeve ut fleire bøker med lokal humor og lokalhistorie.

Lars Myrold vart tildelt Kongens Fortenestemedalje i gull.

## Bibliografi
### Bøker
*

*

*

*

*

*

*

*

### I tidsskrift - eit utval
* Lokalhistoriske artiklar Sogn og Fjordane

## Kjelder

* Om Lars Myrold i Fylkesleksikon Sogn og Fjordane
* Gravminner i Norge

## Bakgrunnsstoff
* Om Lars Myrold i Lokalhistoriske artiklar Sogn og Fjordane
Kongedømet Jemen

**Det hashemittisk-mutawakkilittiske kongedømet** (arabisk المملكة المتوكلية الهاشمية, *al-Mamlakah al-Mutawakkilīyah Al-Hashimiyah*), òg kjend som **Kongedømet Jemen** eller berre **Nord-Jemen**, var ein stat som eksisterte mellom 1918 og 1962 i den nordlege delen av det som i dag er Jemen. Hovudstaden var Sana'a fram til 1948, så Taiz.

## Flagg

File:Flag of Yemen 1918.svg|Flagget til kongedømet Jemen (1918-1923)
|Flagget til kongedømet Jemen (1923-1927)
File:Flag of the Mutawakkilite Kingdom of Yemen.svg|Flagget til kongedømet Jemen (1927-1962)


## Kjelder

**Denne artikkelen bygger på «[[:en:Mutawakkilite Kingdom of Yemen|Mutawakkilite Kingdom of Yemen]]» frå ,  den 2. juni 2016.* 
*** oppgav desse kjeldene:*



## Bakgrunnsstoff
*Kongedømet Jemen på nationalanthems.info.
Den sørarabiske føderasjonen

**Den sørarabiske føderasjonen** (arabisk اتحاد الجنوب العربي, *Ittiḥād al-Janūb al-‘Arabī*) var ein organisasjon av statar under britisk vern som etter kvart Sør-Jemen. Føderasjonen vart skipa 4. april 1962 frå 15 verna statar i Føderasjonen av sørarabiske emirat.  Den 18. januar 1963 vart det slått saman med kronkolonien Aden. I juni 1964 June 1964 vart Øvre Aulaqi sultanat lagt til, slik at det i alt var 17 statar. Føderasjonen vart avskaffa då det fekk sjølvstendet i lag med protektoratet Sør-Arabia som Folkerepublikken Sør-Jemen den 30. november 1967.

## Statar
*Aden
*Alawi
*Aqrabi
*Audhali
*Beihan
*Dathina
*Dhala
*Fadhli
*Haushabi
*Lahej
*Nedre Aulaqi
*Nedre Yafa
*Maflahi
*Shaib
*Øvre Aulaqi sjeikdmøe
*Øvre Aulaqi sultanat
*Wahidi Balhaf

## Kjelder

**Denne artikkelen bygger på «[[:en:Federation of South Arabia|Federation of South Arabia]]» frå ,  den 2. juni 2016.* 
*** oppgav desse kjeldene:*



## Bakgrunnsstoff
Sør-Jemen

**Den demokratiske folkerepublikken Jemen** (arabisk جمهورية اليمن الديمقراطية الشعبية, *Jumhūrīyat al-Yaman ad-Dīmuqrāṭīyah ash-Sha‘bīyah*), òg berre kalla **Sør-Jemen**, **Demokratiske Jemen** eller **Jemen ([[Aden]])**, var ein sosialiststat i dei sørlege og austlege områda av dagens Jemen, inkludert øya Sokotra. Det vart slått saman med Den arabiske republikken Jemen (ofte kalla Nord-Jemen) den 22. mai 1990 til dagens Jemen. Etter fire år ønskte Sør-Jemen seg ut av at landet, noko som førte til at dei nordlege områda okkuperte dei sørlege i den jemenittiske borgarkrigen i 1994.

## Kjelder

**Denne artikkelen bygger på «[[:en:Sør-Jemen|Sør-Jemen]]» frå ,  den 2. juni 2016.* 
*** oppgav desse kjeldene:*

## Bakgrunnsstoff
Siv Kristin Rotevatn

**Siv Kristin Rotevatn** () er ein norsk forfattar. Ho er fødd i Oslo, men budde på Leikvin i Eid kommune frå ho var 10 til ho var 18 år.

Rotevatn er utdanna cand.mag. med idéhistorie mellomfag og nordisk grunnfag, og gjekk i 1991 på Forfatterstudiet i Bø. Ho bur i Nedre Eiker.

## Bibliografi
### Bøker
*

*

*

*

### I tidsskrift - eit utval
* Lokalhistoriske artiklar Sogn og Fjordane

## Kjelder
*Presentasjon av Siv Kristin Rotevatn i Forfatterkatalogen på Forfattersentrum sine nettsider

## Bakgrunnsstoff
* Om Siv Kristin Rotevatn i Lokalhistoriske artiklar Sogn og Fjordane
Meisterligaen 1995

**Meisterligaen 1995** var den 3. rekka av den mest prestisjetunge turneringa for europeiske fotballklubbar; UEFA Champions League. Den nederlandske klubben Ajax vann turneringa den 24. mai 1995 på Ernst Happel-stadion i Wien ved å sigre med 1-0 mot det italienske klubben AC Milan i finalekampen. Innbytaren Patrick Kluivert avgjorde kampen med ei skåring i det 85. minutt.

49&nbsp;730 såg kampen frå tribunane.

### Finalelaga
**Ajax**: Edwin van der Sar, Michael Reiziger, Danny Blind, Frank Rijkaard, Frank de Boer, Clarence Seedorf, Edgar Davids, Jari Litmanen, Ronald de Boer, Finidi George og Marc Overmars. Seedorf og Litmanen gjekk ut i høvesvis det 54. og 69. minutt, inn kom Nwankwo Kanu og Patrick Kluivert. 

**Milan**: Sebastiano Rossi, Christian Panucci, Franco Baresi, Alessandro Costacurta, Paolo Maldini, Roberto Donadoni, Marcel Desailly, Demetrio Albertini, Zvonimir Boban, Daniele Massaro og Marco Simone. Etter at Ajax skåra kom Gianluigi Lentini og deretter Stefanio Eranio inn i staden for Boban og Massaro.

Den rumenske dommaren Ion Crăciunescu var kampleiar.

## Kjelder

**Denne artikkelen bygger på «[[:en:UEFA Champions League 1994/95|UEFA Champions League 1994/95]]» frå ,  den 2. juni 2016.*
Frank Rijkaard

**Franklin Edmundo Rijkaard** () er ein nederlandsk tidlegare fotballspelar og seinare -trenar frå Amsterdam. Han vart europameister 1988 med Nederland, og deltok i 73 landkampar i tida 1981-94. Rijkaard vann europacupen i fotball med AC Milan både i 1989 og 1990, dessutan vann han cupvinnarcupen med heimlege Ajax i 1987.

Rijkaard var hovudtrenar i FC Barcelona frå 2003 til -08, og leidde såleis klubben til siger i Meisterligaen 2006.

## Kjelder

**Denne artikkelen bygger på «[[:de:Frank Rijkaard|Frank Rijkaard]]» frå ,  den 2. juni 2016.*
Jari Litmanen

**Jari Olavi Litmanen** () er ein finsk tidlegare fotballspelar frå Lahti, den aller beste fotballspelaren i Finland nokon gong. Angrepsspelaren deltok i 137 landskampar i tida 1989 til 2010, og skåra 32 landslagsmål. Han vann Meisterligaen 1995 med nederlandske Ajax og UEFA-cupen 2001 med FC Barcelona. Elles sikra han seg fem seriemeistertitlar i Nederland med Ajax og ein, i 2011 i Finland, med Helsinki-laget HJK. Han la deretter skoa på hylla.

### Merittar
*Vinnar av Meisterligaen: 1995 med Ajax
*Vinnar av UEFA-cupen: 2001 med Liverpool FC
*Finsk cupmeister: 1992 med MyPa 47 
*Nederlandsk cupmeister: 1993, 1998 og 1999 med Ajax
*Nederlandsk seriemeister: 1994,1995,1996, 1998 og 2004 med Ajax
*Vinnar av FA-cupen: 2001 med Liverpool FC
*Vinnar av den engelske ligacupen: 2001 med Liverpool FC
*Finsk seriemeister: 2011 med Helsinki JK
*Finsk cupmeister: 2011 med Helsinki JK

## Kjelder

**Denne artikkelen bygger på «[[:sv:Jari Litmanen|Jari Litmanen]]» frå ,  den 2. juni 2016.*  
 
*eu-football
Al Awabi

**Al Awabi** er eit av 62 distrikt (wilayat) i Oman. Det ligg i Al Batinah-regionen, nord for Oman. Etter folketeljinga i 2003 har Al Awabi 10&nbsp;469 innbyggjarar. Dette vart estimert til 11&nbsp;110 i 2006. 

Al Awabi ligg kring 150&nbsp;km frå hovudstaden Muscat, 16&nbsp;km frå Rustaq og 36&nbsp;km frå Nakhal.

Al Awabi er ein roleg by som er omgjeven av høge fjell. Ein kan sjå uvanlege steinformasjonar i kløfta Wadi Bani Kharus i Al Hajar-fjella. Wadi Bani Kharus er 26&nbsp;km lang, og ligg djupt i fjella, og endar opp ved Jebel Akhdar, det høgaste fjellet i Oman.

Wadi Bani Kharus er kjend for den rike kulturen og historia. Landsbyane, omgjeve av fjell, er kjend for den flotte naturen. 

I Al Awabi vert det dyrka dadlar, mango, appelsin, lime, granateple, banan, guava og fiken.

## Kjelder

**Denne artikkelen bygger på «[[:en:Al Awabi|Al Awabi]]» frå ,  den 2. juni 2016.* 
*** oppgav desse kjeldene:*
Meisterligaen 1996

**Meisterligaen 1996** var den 4. rekka av den mest prestisjetunge turneringa for europeiske fotballklubbar; UEFA Champions League. Den italienske klubben Juventus vann turneringa den 22. mai 1996 på Stadio Olimpico i Roma etter straffesparktevling. I finalekampen mot nederlandske Ajax stod det 1-1 etter 120 minuttars spel. Fabrizio Ravanelli gav Juventus leiinga i det 12. minutt og Jari Litmanen utlikna fire minuttar før 1. omgang var over. I straffeskytinga skåra Juventus på alle sin fire forsøk, medan Juventus-målvakta redda to av forsøka til Ajax-spelarane.

Heile 80&nbsp;000 tilskodarar var til stades på Olympiastadion. Spanske Manuel Díaz Vega dømde kampen.

### Finalelaga
**Juventus**: Angelo Peruzzi, Moreno Torricelli, Ciro Ferrara, Pietro Vierchowod, Gianluca Pessotto, Paulo Sousa, Didier Deschamps, Antonio Conte, Alessandro Del Piero, Gianluca Vialli og Fabrizio Ravanelli. Vladimir Jugović kom inn like før 1. omgang var ute, då Conte forlet bana. Angelo Di Livio tok plassen til Sousa i det 57. minutt, og Michele Padovano erstatta målskårar Ravanelli i det 77. minutt. 

**Ajax**: Edwin van der Sar, Sonny Silooy, Danny Blind, Frank de Boer, Winston Bogarde, Ronald de Boer, Jari Litmanen, Edgar Davids, Finidi George, Nwankwo Kanu og Kizito Musampa. Patrick Kluivert kom inn frå start i 2. omgang, Musampa var ute. Midt i 2. omgang vart Frank de Boer erstta av Arnold Scholten, medan Nordin Wooter spelte ekstraomgangane i staden for Ronald de Boer.

## Kjelder

**Denne artikkelen bygger på «[[:de:UEFA Champions League 1995/96|UEFA Champions League 1995/96]]» frå ,  den 2. juni 2016.*
Røykjelsesstigen

**Røykjelsesstigen** er ein stad i Oman langs røykjelsesvegen som er innskriven på verdsarvlista til UNESCO. Her finn ein røykjelsetre, ruinbyen Khor Rori og restane av ein karavane-oase, som var viktig for røykjelseshandelen i mellomalderen. 

## Kjelder


**Denne artikkelen bygger på «[[:en:Frankincense Trail|Frankincense Trail]]» frå ,  den 2. juni 2016.* 
*** oppgav desse kjeldene:*
*


## Bakgrunnsstoff
*UNESCO Frankincense Trail
Jabal Bil ‘Ays

**Jabal Al Jais** eller **Jabal Bil ‘Ays** er det høgaste fjellet i Dei sameinte arabiske emirata med ei høgd på kring 1&nbsp;910 meter over havet. Det høgaste punktet ligg kring 350 meter aust for grensa mellom Dei sameinte arabiske emirata og Oman og har ei høgd på 1&nbsp;925&nbsp;moh.

Temperaturane er blitt målt ned mot -3&nbsp;ºC om vinteren på toppen av fjellet, og det er planar om å byggje hotell, kabelvogn, rampe for paragliding, golfbane og skibakke i fjellsida etter at det opna vegsamband til fjellet frå Ras Al Khaimah.

## Kjelder

**Denne artikkelen bygger på «[[:en:Jabal Jais|Jabal Jais]]» frå ,  den 2. juni 2016.* 
*** oppgav desse kjeldene:*
Geologi i Oman

**Geologien i Oman** omfattar varierte landskap som er ei blanding av den geologiske historia til landet, og klimaet her over dei siste millionar åra. Klipper i Al Hajar-fjella, Huqf og Dhofar er interessante for internasjonale geologar. Berglaga strekkjer seg over 825 millionar år og omfattar minst tre periodar då landet var dekt av is. 

Oman ligg i det søraustlege hjørnet av den arabiske plata, og vert pressa sakte nordover, medan Raudehavet veks seg breiare. Dei høge Al Hajar-fjella og dei djupe dalane i Musandam er dramatiske påminningar om dette. Generelt er Oman eit roleg område tektonisk sett. Musandan kan stundom få jordskjelv då den arabiske plata kolliderer med den eurasiatiske plata.

I krit-tida låg Oman like nær ein subduksjonssone og ein del av den øvre mantelen og dei vulkanske bergartane på havbotnen over vart skove over kontinentalskorpa. Denne obduksjonssekvensen av ultramafiske til mafiske bergartar finst i Semail ofiolitt-komplekset. Ofiolitten er lokalt rik på kopar og kromitt-malm.

Dei indre slettene i Oman er ungen sedimentære bergartar, wadi-grus, sanddyner og saltsletter. Under desse er det fleire kilometer tjukke lag av eldre sedimentære bergartar der hydrokarbonressursane til landet ligg. Gammalt salt, som kjem til overflata i fleire saltdomar som Qarat Kibrit, spelar ei viktig rolle i å forme mange av desse olje- og gass-samlingane. 

## Kjelder

**Denne artikkelen bygger på «[[:en:Geology of Oman|Geology of Oman]]» frå ,  den 2. juni 2016.* 
*** oppgav desse kjeldene:*
* Oman's Geological Heritage, Second Edition.  Petroleum Development Oman LLC, 2006
* http://www.dsfu.univ-montp2.fr/omanophiolite/pages1_sommaire.htm
Mahdha

**Mahdha** eller **Wilayat Mahdha** er ein omansk eksklave i Dei sameinte arabiske emirata. Det grensar til emirata Sharjah, Ajman og Dubai. Ein måtte tidlegare passere gjennom Madha for å nå Ajmani-eksklaven Masfut, i tillegg til Dubai-eksklaven Hatta, ein populær turiststad med hotell, ein statleg museumslandsby og den kjende Hatta-vegen. Her ligg Rawdah og han vert styrt frå Buraimi. Området var tradisjonelt heimstaden til Bani Ka'ab-stamma.

Tidlegare var det mogeleg å køyre rett inn i Madha, men no er det formelle inngang- og utgangsvegar, med krav om pass eller emiratarbisk ID-kort for å sleppe over grensa.

Ein må òg passere gjennom Madha for å nå Hatta-grensa mellom Dei sameinte arabiske emirata og sjølve Oman. Dette er ein populær tur for utanlandske arbeidarar som treng å gjere ei «visumreise» for å fornye visumet sitt i Emirata. Eit turistvisum er gyldig i ein månad, men kan fornyast ved ein politistasjon i opp til tre månader, men då må ein forlate landet først.

## Kjelder

**Denne artikkelen bygger på «[[:en:Madha|Madha]]» frå ,  den 2. juni 2016.* 
*** oppgav desse kjeldene:*
Oman al-Wusta

**Imamatet Oman** eller **Oman al-Wusta** (arabisk عُمان الوسطى, *ʿUmān al-Wusṭā*, tyder «Eigentlege Oman») syner til eit historisk område i dagens Oman. Det låg inn i landet frå Muscat, på andre sida av Jebel Akhdar (Dei grøne fjella) og var sentrert rundt byen Nizwa i området som i dag høyrer til regionen Ad Dakhiliyah. I lag med Muscat og Dhofar, var området ein del av sultanatet Muscat og Oman, men med statskuppet i 1970 vart omgrepet Oman nytta om heile landet. 

## Historie
Oman al-Wusta vart styrt av ibadi-imamar som hadde andeleg og ofte også verdsleg makt over regionen. Imamatet er eit tusen år gammalt system som vart starta av dei religiøse ibadi-leiarane i Oman, og er basert på islamsk sjaria. Det styrte delar av eller heile Oman og andre land til forskjellige tider over ein periode på over tusen år. Det var ofte spaningar mellom desse imamane og sultanane i Muscat, og i 1913 førte valet av Salim ibn Rashid al-Kharusi til imam til Seeb-avtalen mellom **imamatet Oman**, med hovudstad i Nizwa, og sultanatet Oman med hovudstad i Muscat. I 1954 forsvarte ein ny imam, Ghalib bin Ali, imamatet frå eit åtak frå Muscat, etter at det vart funne olje på området hans. Sultanen Said Bin Taimur av Muscat klarte med hjelp av britiske kolonistyrkar å vinne kampen til slutt. I 1957 vart Nizwa teken og imamen send i eksil til Saudi-Arabia, der han heldt fram å styre imamatet og føre krig med ei mellombels regjering i Dammam i Saudi-Arabia. I 1959 vart dei siste styrkane til imamatet slegne og namnet på heile Muscat og Oman vart endra til sultanatet Oman i 1970.

I dag vert «Eigentlege Oman» òg nytta om sultanatet utanom eksklavane Musandam og Madha.

## Kjelder

**Denne artikkelen bygger på «[[:en:Oman proper|Oman proper]]» frå ,  den 2. juni 2016.*
Qarn Alam

**Qarn Alam** er ein stad i Oman, nær Ghaba. Staden er kjend som landet av olje og gass. Han ligg nær Mahout, Duqm og Masirah.

## Kjelder

**Denne artikkelen bygger på «[[:en:Qarn Alam|Qarn Alam]]» frå ,  den 2. juni 2016.* 
*** oppgav desse kjeldene:*
Ras al Hadd

**Ras al Hadd** (رأس الحد) er ein landsby i Ash Sharqiyah-regionen i Oman. 

## Skjelpaddestranda Ras al-Jinz

Strendene i Ras al Hadd og nærliggande Ras al-Jinz (رأس الجنز) er kjende som yngleområde for suppeskjelpadder.

## Kjelder

**Denne artikkelen bygger på «[[:en:Ras al Hadd|Ras al Hadd]]» frå ,  den 2. juni 2016.*  
 

## Bakgrunnsstoff
Madha

**Madha** (arabisk مدحاء) eller *Wadi Madha* er ein eksklave i Oman, omgjeve av Dei sameinte arabiske emirata (UAE). Han ligg halvvegs mellom Musandamhalvøya og resten av Oman. Provinsen er ein del av Musandam guvernement.

Eksklaven ligg langs vegen Fujairah–Khor Fakkan i emiratet Sharjah i UAE og dekkjer kring 75&nbsp;km². Folketalet er mindre enn 3&nbsp;000.

Inne i Madha er det igjen ein emiratarabisk eksklave som heiter Nahwa. Denne høyrer til emiratet Sharjah.

## Kjelder

**Denne artikkelen bygger på «[[:en:Madha|Madha]]» frå ,  den 5. juni 2016.* 
*** oppgav desse kjeldene:*



## Bakgrunnsstoff
Mina al Fahal

**Mina' al Fahal** (arabisk **ميناء الفحل**, òg kalla *Miana al Fahl, Saih al Malieh* eller *Saih al-Malih*) er eit kystområde nordaust i Oman, nær hovudstaden Muscat. Området fekk nytt namn av Saih al Maleh då det vart bygd eit oljeraffineri her. Området er det viktigaste området for petroleumsverksemda i Oman. Petroleum Development Oman (PDO) er basert i Mina al Fahal, og Oman Refinery Company (ORC) har eit oljeraffineri for 85&nbsp;000 fat olje per dag her. Råolje og foredla produkt vert lasta på tankskip utafor Mina Al Fahal via ei undersjøisk røyrleidning og enkel fortøying (SBM). TO av SBM-ane er eigd av PDO for råoljetransport, og ein tredje er eigd av SQM (Shell Oman Marketing).

## Kjelder

**Denne artikkelen bygger på «[[:en:Mina al Fahal|Mina al Fahal]]» frå ,  den 2. juni 2016.*
Yibal

**Yibal** er det største oljefeltet i Oman. Produksjonen på feltet starta i 1968 og på det meste vart det produsert nesten 250&nbsp;000 fat olje per dag. I nyare år har produksjonen falle og var i 2005 88&nbsp;000 fat per dag. Operatør på oljefeltet er Petroleum Development Oman.

## Kjelder

**Denne artikkelen bygger på «[[:en:Yibal|Yibal]]» frå ,  den 2. juni 2016.* 
*** oppgav desse kjeldene:*
Jürgen Kohler

**Jürgen Kohler** () er ein tysk tidlegare fotballspelar som var midtstoppar då Vest-Tyskland vann VM i fotball 1990 og Tyskland vann EM i fotball 1996. Han vann UEFA-cupen 1993 med italienske Juventus og Meisterligaen 1997 med Borussia Dortmund. Kohler vart seriemeister i Tyskland tre gongar og ein gong i Italia.

Kohler spelte 1983-87 på Waldhof Mannheim, 1987-89 på FC Köln, 1989-91 på Bayern München, 1991-95 på Juventus og 1995-2002 på Borussia Dortmund. Frå 1986 til 1998 aksla han den vesttyske/tyske landslagstrøya i 105 kampar og skåra to landslagsmål.
## Merittar
*Verdsmeister: 1990 med Vest-Tyskland
*Europameister: 1996 med Tyskland
*EM-sølv: 1992 med Tyskland
*Tysk seriemeister: 1990 med Bayern München
*Tysk seriemeister: 1995, 1996 og 2002 med Borussia Dortmund
*Italiensk seriemeister: 1995 med Juventus
*Italiensk cupmeister: 1995 med Juventus
*Vinnar av UEFA-cupen: 1993 med Juventus
*Vinnar av Meisterligaen: 1997 med Borussia Dortmund
*Vinnar av Intercontinentalcupen: 1997 med Borussia Dortmund

## Kjelder

**Denne artikkelen bygger på «[[:de:Jürgen Kohler|Jürgen Kohler]]» frå ,  den 2. juni 2016.*
Alexander Aas

**Hendrik Alexander van es Aas** () er ein norsk tidlegare fotballspelar frå Skien. Han spelte på Odd Grenland, Strømsgodset IF og danske Odense BK. Forsvarsspelaren Aas spelte åtte landskampar for Noreg i tida 2001-04.

### Klubbspel
Aas voks opp i Skien med norsk mor og nederlandsk far. Han debuterte på fyrstedivisjonslaget Odd som 17-åring i 1996. Då Odd i 1998 vann 1. divisjon og rykte opp i eliteserien, hadde Aas fast plass på høgrebacken. I sesongen 2000 var han med då Odd vann cupmeisterskapen etter å ha slått Viking FK med 2-1 på Ullevaal stadion. Han heldt han fram å spele på Skiens-klubben til og med 2004-sesongen.

I januar 2005 valde Aas å gå til danske Odense Ballklub framfor å skrive ny kontrakt med Odd. I Odense vart Aas omskulert til midstoppar. Han spelte i Danmark i to år. 

Framom 2007-sesongen vart Aas overført til nyopprykte Strømsgodset. I Drammens-klubben spelte han oftast midtstoppar, men tok også jobbar som høgreback. Frå 2008 var Aas kaptein i Strømsgodset. På eige initiativ gjekk han hausten 2009 inn for å kutte løna si med 35 prosent for å hjelpe Strømsgodset økonomisk. I 2010 var han kaptein då Strømsgodset vann cupen med finalesiger 2-0 mot Follo. På grunn av ein vedvarande kneskade la han opp etter 2012-sesongen.

### Landslagsspel
Aas debuterte på det norske landslaget 21. januar 2001 i ein privatlandskamp mot Sør-Korea. Til 2004 spelte han totalt åtte kampar med flagget på brystet. 

## Kjelder

**Denne artikkelen bygger på «[[:nb:Alexander Aas|Alexander Aas]]» frå ,  den 2. juni 2016.*
Meisterligaen 1997

**Meisterligaen 1997** var den 5. i rekka av den mest prestisjetunge turneringa for europeiske fotballklubbar; UEFA Champions League. Den tyske klubben Borussia Dortmund vann turneringa den 28. mai 1997 på Olympiastadion i München etter å ha slått det regjerande meisterlaget Juventus med 3-1. Ved pause leiia Borussia 2-0 etter skåringar av Karl-Heinz Riedle. Alessandro Del Piero reduserte i det 64. minutt, før Lars Ricken la på til 3-1 i det 71. minutt.

### Finalelaga
**Borussia Dortmund**: Stefan Klos, Jürgen Kohler, Matthias Sammer, Martin Kree, Stefan Reuter, Jörg Heinrich, Paul Lambert, Paulo Sousa, Andreas Möller, Karl-Heinz Riedle, Stéphane Chapuisat. Målskåraren Riedle gav plass til Heiko Herrlich midtvegs i 2. omgang. Like etter gjekk også Chapuisat av bana, inn kom Lars Ricken som omgåande skåra. I sluttminuttane kom Michael Zorc inn og Möller gjekk ut. 

**Juventus**: Angelo Peruzzi, Sergio Porrini, Ciro Ferrara, Paolo Montero, Mark Iuliano, Didier Deschamps, Angelo Di Livio, Vladimir Jugović, Zinédine Zidane, Alen Bokšić og Christian Vieri. Porrini måtte vike plass i pausa, inn kom Alessandro Del Piero. Nicola Amoruso erstatta Vieri i det 73. minutt og Alessio Tacchinardi fekk kome inn i sluttminuttane.

## Kjelder

**Denne artikkelen bygger på «[[:de:UEFA Champions League 1996/97|UEFA Champions League 1996/97]]» frå ,  den 2. juni 2016.*
Nicky Butt

**Nicholas Butt** (), kjend som **Nicky Butt**, er ein engelsk tidlegare fotballspelar frå Manchester som spelte på Manchester United frå 1992 til 2004. Gjennom dei tolv sesongane var han med å vinne Meisterligaen 1999, den engelske ligaen seks gongar og FA-cupen tre gongar. Han deltok i 39 landskampar for England, og var med i troppa til fotball-VM 2002 og fotball-EM 2004.

I tida 2004-05 og 2006-10 gjorde han i teneste i Newcastle United og i 2005/06-sesongen i Birmingham City.

### Merittar
*Vinnar av meisterligaen: 1999 med Manchester United
*Engelsk ligameister: 1996, 1997, 1999, 2000, 2001, 2003 med Manchester United
*Vinnar av FA-cupen: 1996, 1999, 2004 med Manchester United

## Kjelder

**Denne artikkelen bygger på «[[:en:Nicky Butt|Nicky Butt]]» frå ,  den 2. juni 2016.*  
 
*eu-football
Wadiar i Oman

Dette er ei **liste over elvar og [[wadi]]ar i [[Oman]]** arrangert etter nedslagsfelt.

## Omanbukta
*Wadi Hatta
*Wadi Abd ar Rahman
*Wādī Banī ‘Umar al Gharbī
*Wadi Suq
*Wadi Jizzi
*Wadi Sarami
*Wadi al Hawasinah
*Wadi al Abyad
*Wadi Samail
*Wadi Mayh
*Wadi Mijlas
*Wadi Dayqah
*Wadi Hawir
*Wadi al Arabiyin
*Wadi Bimmah
*Wadi Fins
*Wadi Shab
*Wadi Tiwi
*Wadi Hilm
*Wadi Rafsah

## Arabiahavet
*Wadi al Batha (Bathaelva)
**Wadi Bani Khalid
*Wadi Andam
**Wadi Matam
***Wadi al Ithli
**Wadi Mahram
*Wadi Halfayn
*Wadi Quiam
*Wadi Tarban
*Wadi Qilfah
*Wadi Gharm
*Wadi Haytam
*Wadi Ghadun
*Wadi Watif
*Wadi Aynayn (Ayninaelva)

## Rub' al Khali
*Wadi Dank
*Wadi Khuwaybah
*Umm al Samim
**Wadi al Ayn
***Wadi Rafash
**Wadi Aswad
**Wadi Umayri
***Wadi Haniyah
***Wadi Ghul
**Wadi Musallim
*Wadi Majhul
*Wadi Bin Khawtar
**Wadi Arah
**Wadi Qitbit
***Wadi Jazal
**Wadi Maharib
**Wadi Umm al Hayt (Wadi Hayta)
**Wadi Dawkah
**Wadi Ghadun i Rub' al Khali
**Wadi Aydim
***Wadi al Madi
****Wadi Stum
**Wadi Shihan
*Nukhdat Fasad
*Wadi Mitan

## Kjelder

**Denne artikkelen bygger på «[[:en:List of wadis of Oman|List of wadis of Oman]]» frå ,  den 3. juni 2016.* 
*** oppgav desse kjeldene:*
Wadi Al Hijar

**Wadi Al Hijar** eller **Wadi Al-Hijr** er ein wadi i Ad Dhahirah guvernement nordaust i Oman. Den austlege greina flyt forbi oltidsbusetnaen Bat.

Seint i 1980-åra vart wadien råka av ein flaum som øydela kunstige vatningsanlegg, jordbruk og busetnader i dalen.

## Kjelder

**Denne artikkelen bygger på «[[:en:Wadi Al Hijar|Wadi Al Hijar]]» frå ,  den 3. juni 2016.*
Wadi Bani Khalid

**Wadi Bani Khalid** er ein wadi kring 203&nbsp;km frå Muscat i Oman. Han er den mest kjende wadien i Sharqiyah-regionen. Elva renn konstant gjennom året. Store dammar av vatn og rullesteinar ligg spreidde i elveleia. Som eit geografisk område, dekkjr Wadi Bani Khalid store område av lågland og fjell.

Det finst fleire grotter langs wadien. Av desse finn ein Kahf Maqal, som er eit underjordisk kammer. Det finst òg fleire vasskjelder i dalen, som Ain Hamouda, Ain al Sarooj og Ain Dawwa. 

## Kjelder

**Denne artikkelen bygger på «[[:en:Wadi Bani Khalid|Wadi Bani Khalid]]» frå ,  den 3. juni 2016.* 
*** oppgav desse kjeldene:*



## Bakgrunnsstoff
Wadi Dhaiqah

**Wadi Dhaiqah** er ein wadi, eller tørt elveleie, i ein canyon kring 90 kilometer aust for Bait Hattat (Wadi Adei) i Muscat i Oman.

Wadien har så mange som 120 sidedalar og elvar. Delar av dalen er ein naturpark som strekkjer seg frå Wilayat Dima W'attayyeen i Sharqiyah-området til Qurayyat i guvernementet Muscat. Fruktgardane i Al Mazarea ligg i Wadi Dhaiqah og den omanske staten har bygd ut fleire kunstige vatningsanlegg her. Vatnet vert lagra i ein dam kalla Wadi Dhaiqah-dammen ved vegen mellom Qurayyat og Sur.

## Kjelder

**Denne artikkelen bygger på «[[:en:Wadi Dhaiqah|Wadi Dhaiqah]]» frå ,  den 3. juni 2016.* 
*** oppgav desse kjeldene:*
Wahiba-sanden

**Wahiba-sanden** eller **Sharqiya-sanden** er eit ørkenområde i Oman. 
Regionen var kalla opp etter Bani Wahiba-stamma. Ørkenen dekkjer eit område på 180&nbsp;km frå nord til sør og 80&nbsp;km frå aust til vest, med ei yte på 12&nbsp;500&nbsp;km². Ørkenen har hatt vitskapleg interesse sidan ein ekspedisjon dit i 1986 av Royal Geographical Society som dokumenterte eit variert terreng og plante- og dyreliv, med 16&nbsp;000 virvellause dyr og 200 andre artar dyreliv, inkludert fugl. Dei dokumenterte òg 150 endemiske planteartar.

## Geologi
Ørkenen vart danna under kvartær-tida av den sørvestlege monsunvinden og den austlege shamalvinden. Etter kva typar sanddyner ein finn i området, er han delt inn i øvre Wahiba og nedre Wahiba. Det øvre området har enorme sanddyner i linjer frå nord til sør, som ein trur er danna av monsunvinden. Dynene i nord vart danna ei stund etter den siste regionale istida og kan vere opp til 100 meter høge. I nord og vest grensa ørkenen til elvedalane Wadi Batha og Wadi Andam. Under overflatesanden finn ein eldre lag med sementert karbonatsand. Ein trur elveavleiringa kan ha kome frå Wadi Batha i yngre steinalder og no ligg under 200 meter med sand. Ein trur vinderosjon har medverka til nesten flate sletter i sørvest.

## Innbyggjarar
Området er busett av beduinar som samla seg ved Al Huyawah, ein oase nær grensa til ørkenen, mellom juni og september for å samle dadlar. Av stammer i området finn ein hovudsakleg al-Wahiba (eller Yal Wahiba) som regionen er kalla opp etter, al-Amr, al-Bu-Isa, Hikman, Hishm og Janaba.

## Galleri

Fil:Wahiba Sands (12).jpg|Wahiba-sanden
Fil:Wahiba Sands (7).jpg|Wahiba-sanden
Fil:Prosopis cineraria.jpg|Ghaf-tre (*[[Prosopis cineraria]]*)
Fil:Wahiba Sands, sunrise (6896834297).jpg|Wahiba-sanden ved soloppgang.


## Kjelder

**Denne artikkelen bygger på «[[:en:Sharqiya Sands|Sharqiya Sands]]» frå ,  den 3. juni 2016.* 
*** oppgav desse kjeldene:*
*
*
*

## Bakgrunnsstoff
Wadi Bimah

**Wadi Bimah** eller **Slangekløfta**, er ei kløft eller wadi i Ad Dakhiliyah-regionen i Oman. Det er ein populær turveg og mange stader ein kan hoppe frå klippene og ut i små vatn, i tillegg til mange naturlege vassklier. Området er derimot utsett for bråflaumar, og i 1996 drukna ei lita turgruppe. I 2014 var turistar frå Dubai fanga under eit regnvêr, men overlevde i klippene. 

## Kjelder

**Denne artikkelen bygger på «[[:en:Snake Gorge|Snake Gorge]]» frå ,  den 3. juni 2016.* 
*** oppgav desse kjeldene:*



## Bakgrunnsstoff
Wadi Bani Awf

**Wadi Bani Awf** (òg kalla **Wadi Bani Auf**) er ein wadi eller kløft i Ad Dakhiliyah-regionen i Oman.

## Kjelder

**Denne artikkelen bygger på «[[:en:Wadi Bani Awf|Wadi Bani Awf]]» frå ,  den 3. juni 2016.*
Majlis al Jinn

**Majlis al Jinn** (arabisk مجلس الجن, òg kalla *Khoshilat Maqandeli*) er det nest største kjende grottekammeret i verda, målt etter golvarealet. Kammeret vart rangert lågare etter volum. Grotta ligg i det aude området på Selmaplatået, kring 1380 meter over havet i Oman, 100&nbsp;km søraust for Muscat.

## Skildring

 

Grotta er ei av fem vertikale grotteinngangar på Selmaplatået, men er den einaste utan ein nedre utgang. 

Majlis al Jinn er eit enkelt kammer som måler 310 gonger 225 meter med eit kuppelforma tak som er 120 meter høgt med tre inngangar i taket. Det totale frittståande taket er berre kring 40 meter tjukt over det meste av grotta. Den djupaste delen av grotta er 178 meter under den høgaste inngangen. Volumet i kammer er omtrent 4&nbsp;000&nbsp;000 kubikkmeter, og golvarealet er 58&nbsp;000 kubikkmeter.

Grotta vart kartlagd i 1985 og var då det nest største, kjende grottekammeret i verda eter volum. I etterkant har ein funne meir enn 15 andre kammer som har større volum enn Majlis al Jinn.

Det er ingen synlege, nedre utgangar eller passasjar frå kammeret og desse har mest truleg blitt blokkert av laus stein på grottegolvet. Vatn som kjem inn i grotta samlar seg i den lågaste delen av golvet, og renn så sakte ut eller fordampar. Medan temperaturen like utafor grotta kan vere over 40&nbsp;°C, er lufttemperaturen i kammeret konstant 17–18&nbsp;°C. 

Det er berre mogeleg å kome ned i grotta gjennom ein fire seg ned i lause lufta gjennom ein av dei tre inngangane i taket. Dei to største inngangane heiter Asterisk (Khoshilat Beya Al Hiyool) og Det første fallet (Khoshilat Maqandeli), medan den minste er Cherylfallet (Khoshilat Minqod). Entrance depths: 

Under dei to største inngangane er det store steinhaugar. Ein har òg funne leivningar etter geiter, fuglar og slangar på grottegolvet. Opningane i taket gjev noko lys i kammeret, det meste av dagen. Det er berre nokre få stalaktittar og draperingar på tak og veggar, men ein finn moderate og skjøre speleothemar på golfet. 

Det er gjort basehopp inne i grotta, men dette og slitasje på området rundt grotta har gjort at dei omanske styresmaktene har stengt av området sidan 2008.

I 2008 utvikla turistdepartementet samstundes ein plan om å utvikle Majlis al Jinn til ei showgrotte, etter at den første showgrotta deira tiltrekte seg 75&nbsp;000 vitjande dei første åra ho var open.

I 2014 rappellerte klatrarane Stefan Glowacz og Chris Sharma seg ned i grotta og klatra ut via det særs bratte overhenget på innsida, som dei hevda var det største uklatra taket i verda. 

## Kjelder

**Denne artikkelen bygger på «[[:en:Majlis al Jinn|Majlis al Jinn]]» frå ,  den 3. juni 2016.*  
 

## Bakgrunnsstoff
*Majlis Al Jinn. Bilete frå 2007 på flickr.
Al Hoota-grotta

**Al Hoota-grotta** (arabisk كهف الهوته) er ei naturleg grotte i Al Hamra i Oman, som er 5&nbsp;km lang. Grotta vart først oppdaga av lokale for fleire hundreår sidan, og vart offisielt opna som ei turistgrotte i desember 2006. 

## Kjelder

**Denne artikkelen bygger på «[[:en:Al Hoota Cave|Al Hoota Cave]]» frå ,  den 3. juni 2016.* 
*** oppgav desse kjeldene:*
Ad Dimaniyat-øyane

**Ad Dimaniyat-øyane** er ei øygruppe og eit verneområde i Oman.

Naturreservatet ligg i wilayatet Al Seeb i Muscat guvernement, kring 18&nbsp;km utafor kysten av Barka (70&nbsp;km vest for Muscat, hovudstaden). Øygruppa består av ni øyar med eit samla areal på 100 mål. Reservatet har ein rik natur med mange korallrev, inkludert somme som er ganske sjeldne. Øya har mange havskjelpadder som legg egga sine og ynglar der. Her finst òg mykje trekkfugl og stadeigne fuglar. 

Nokre av øyane i gruppa heiter Kharabah, Huyoot, Al Jabal Al Kabeer (Um As Sakan). 

## Kjelder

**Denne artikkelen bygger på «[[:en:Ad Dimaniyat Islands|Ad Dimaniyat Islands]]» frå ,  den 3. juni 2016.* 


## Bakgrunnsstoff
*Maps of Ad Dimaniyat Islands
*Nature reserves in Oman
Tur

**Tur** er ei ferd eller utflukt som kan ha nytteføremål eller gjerast mest for hygge. Turar kan vera korte eller lange, og føregå med eller utan fargreier. Turar ender gjerne opp tilbake ved utgangspunket, men ein kan også skilja mellom ein tur ein veg og returen.

Ordet «tur» er avleidd frå fransk *tour*, som opphavleg kjem frå gresk *tornos* (τόρνος), '[ein reiskap som kan laga ein] sirkel'. Turné har same opphav, medan *tour* blir brukt på liknande vis på fransk og engelsk. Turisme er ei anna avleiing.

Friluftsmannen Sverre M. Fjelstad har omtalt nordmenn som eit særskild turgåande folkeferd, og trekt linjene tilbake til dei første veidefolka som vandra langs innlandsisen i samband med den siste istida.

## Ulike turtypar

Ein kan omtala turar ut frå kva retning ein dreg, som opptur, nedtur og inntur, eller omtala heile turen som ein rundtur. Ein kan gje turar namn etter framkomstmåte: Fottur, gåtur, rusletur, joggetur, løpetur, skitur, biltur, båttur, sykkeltur, flytur osb.

Tura kan også ha namn etter eit oppgjeve nytteføremål, som bærtur, fisketur, sopptur, handletur, luftetur eller treningstur, eller etter kvar turen føregår, som fjelltur, skogtur, strandtur, bretur, bytur, landtur, kvar ein søv, som telttur eller posetur, eller kva tidsrom han finn stad i, som dagstur, helgetur, ferietur eller påsketur. Turar knytte til arbeid og utdanning kan til dømes vera studietur, skuletur eller jobbtur.

Elles kan ulike kvalitetar gje namn til turar, som bomtur, draumetur, svipptur eller langtur; blåtur, ein tur der dei fleste deltakarane ikkje kjenner målet; harrytur, som er ein tur for å driva med grensehandel, heisatur, der føremålet gjerne er å festa; eller pakketur, der reise og overnatting er organisert av ein reiselivsoperatør.

## Kjelder

* og 
*
*
Dromolaxiá-Meneoú

**Dromolaxiá-Meneoú** (gresk Δρομολαξιά-Μενεού) er ein kommune i distriktet Lárnaka i Republikken Kypros. Kommunen vart oppretta i 2011 av dei to busetnadene Dromolaxiá og Meneoú.

## Folketal
Ved folketeljinga i 2021 hadde kommunen 6&nbsp;838 innbyggjarar, mot 6&nbsp;689 innbyggjarar i 2011.

Folketalet har fordelt seg slik på bydelane:

### Kart

## Referansar
Umm al Samim

**Umm al Samim** (arabisk أم السّميم, òg kalla **Umm as Samim**) er eit kvikksandområde heilt aust i Rub' al Khali-ørkenen i Oman. Vatn vert drenert inn eit lukka nedslagsfelt ved dei omanske fjella og dannar eit marskland med ei skorpe som verkar fast, men som er særs farleg om ein går gjennom. Det er lite vegetasjon i området. 

Britiske sir Wilfred Thesiger var den første europearen som vitja området seint i 1940-åra, etter reisa hans frå Salalah i Oman.

## Kjelder

**Denne artikkelen bygger på «[[:en:Umm al Samim|Umm al Samim]]» frå ,  den 3. juni 2016.* 
*** oppgav desse kjeldene:*
Wadi Al Abyadh

**Wadi Al Abyadh** (òg kalla **Wadi Abidh** eller **Wadi Abiyad**) er ein dal i Al Batinah-regionen i Oman, som ligg kring 30&nbsp;km sør for hovudvegen mellom  Muscat og Sohar.

## Kjelder

**Denne artikkelen bygger på «[[:en:Wadi Al Abyadh|Wadi Al Abyadh]]» frå ,  den 3. juni 2016.* 
*** oppgav desse kjeldene:*
Dromolaxiá

**Dromolaxiá** (gresk Δρομολαξιά, tyrkisk *Mormenekşe*) er ein busetnad i distriktet Lárnaka i Republikken Kypros. Busetnaden inngår frå 2011 som ein bydel i kommunen Dromolaxiá-Meneoú.

Ved folketeljinga i 2021 hadde busetnaden 4&nbsp;817 innbyggjarar, mot 5&nbsp;064 innbyggjarar i 2011.

Dromolaxiá inngår i storbyområdet til Lárnaka.

## Referansar
Kuria Muria

**Khuriya Muriya-øyane** eller **Kuria Muria** (arabisk جزر خوريا موريا, *Juzur Khurīyā Murīyā* eller *Khūryān Mūryān)* er ei gruppe på fem øyar i Arabiahavet, 40&nbsp;km utafor søraustkysten av sultanatet Oman. Øya er ein del av provinsen Shalim- og Hallaniyatøyane i guvernementet Dhofar.

## Historie
I oldtida vart øyane kalla *Zenobii* eller *Zenobiouøyane*. Øyane er nemnt av fleire tidlege geografar som Ptolemaios (vi. 7. § 47) som talte sju små øyar i Khuriya Muriya-bukta (; ), mot innløpet til «Persiabukta» (mest truleg dagens Adenbukta).
I 1854 avstod sultanen av Muscat (seinare Muscat og Oman og i dag Oman) øyane til britane og i 1868 vart dei lagt til protektoratet Aden (i dagens Jemen). Øyane høyrte til britane fram til 1967 og vart styrte av den britiske guvernøren i Aden fram til 1953, så av den britiske høgkommisæren fram til 1963, og til slutt av den britiske residenten i Persiabukta (heldt til i Bahrain). Den 30. november 1967 annonserte Lord Caradon, den britiske ambassadøren til Dei sameinte nasjonane at øyane, i tråd med ønske til dei lokale innbyggjarne, skulle returnerast til Muscat og Oman, trass i kritikk frå president Qahtan Muhammed al-Shaabi som meinte øyane måtte overførast til Folkerepulikken Sør-Jemen.

## Øyar

## Sjå òg
*Al-Hallaniyah
*Masirah

## Kjelder

**Denne artikkelen bygger på «[[:en:Khuriya Muriya Islands|Khuriya Muriya Islands]]» frå ,  den 3. juni 2016.* 
*** oppgav desse kjeldene:*

## Bakgrunnsstoff
*1911 Britannica
*WorldStatesmen - Oman
Quoin i Oman

**Quoinøya** (òg kalla *As Salamah-øya* og *Store Quoin-øya*) er ei øy i Oman og det tradisjonelle staden som skipa brukte å rekne som grensa inn til Persiabukta. Når eit skip har erklært posisjonen sin som «passert Quoin inngåande» så stig forsikringsraten til skipet. 

## Kjelder

**Denne artikkelen bygger på «[[:en:Quoin Island (Persian Gulf)|Quoin Island (Persian Gulf)]]» frå ,  den 3. juni 2016.*
Telegraføya

**Jazirat al Maqlab** eller **Telegraføya** er ei øy i Elphinstonevika, kring 1,5 km utafor kysten av Musandamhalvøya i Oman. Bukta minnar om ein fjord med høge fjell rundt. 

På 1800-talet stod det ein forsterkarstasjon på øya for å forsterke telegrafmeldingar langs Persiabukta undersjøiske kabel, som var ein del av London-Karachi-kabelen. Det var ikkje lett for operatørane på øya med særs heite somrar og fiendtlege lokale stammer som gjorde livet særs vanskeleg.

Øya vart fråflytta i 1870-åra og har stått tom sidan, med berre ruinane av stasjonen att. Øya har dei seinare åra ofte blitt vitja av turistar på dhow-båtar, som ser på ruianne og snorklar i farvatnet rundt øya. 

## Kjelder

**Denne artikkelen bygger på «[[:en:Telegraph Island|Telegraph Island]]» frå ,  den 3. juni 2016.* 
*** oppgav desse kjeldene:*


## Bakgrunnsstoff
* Historie på Atlantic Cable & Undersea Communications
* Cable&Wireless Worldwide
Umm al-Fayyarin

**Umm al-Fayyārin** er ei øy i Oman som ligg i Omanbukta, utafor Musandamhalvøya.

På persisk vert øya kalla **Kuh-e Khāg** (کوه خاگ) som tyder *eggfjellet* og syner til at mange sjøfuglar hekkar her. 

## Kjelder

**Denne artikkelen bygger på «[[:en:Umm al-Fayyarin|Umm al-Fayyarin]]» frå ,  den 3. juni 2016.* 
*** oppgav desse kjeldene:*
Al-Hallaniyah

**Al Hallaniyah** ( الحلانية) er den største og einaste busette av Khuriya Muriya-øyane i Oman. Ho ligg i midten av gruppa, åtte kilometer aust for *Al-Sawda*, den nærmaste øya, og den nest største øya i gruppa. Øya har eit areal på 56&nbsp;km². Den einaste landsbyen på øya ligg på den flate vestsida, med 100-150 innbyggjarar. Ein kan nå øya med båt eller småfly. Det ligg ei lita flystripe nær landsbyen. 

Øya er generelt kupert og naken, utanom somme tamarisktre og noko gras på austsida. Den sentrale delen av øya består av ein granitttindar som ligg tett ved kvarandre. Den høgaste av desse er 495 moh.

Aust- og vestsida av øya endar i relativt låge nes. Ras al Hallaniyah er det nordlege neset på øya og er ei høg klippe på 501 moh. Klippene på neset stupar bratt ned i havet. 

Innbyggjarane nyttar båtar til å vitje dei andre øyane i gruppa for å fangle fuglar og hente egg. Anna enn dette er hovudnæringa deira fiske. Innbyggjarane talar jibbali, som er eit utryddingstruga språk.Under monsunen frå midten av mai til midten av september, kjem det kaldt, næringsrikt vatn frå djupnene til overflata og fører med seg eit rikt fiskeliv. Sjøen er ofte grov på denne tida året og vêret er vindfult og tåkete. 

## Sjå òg
*Khuriya Muriya-øyane

## Kjelder

**Denne artikkelen bygger på «[[:en:Al-Hallaniyah|Al-Hallaniyah]]» frå ,  den 3. juni 2016.* 
*** oppgav desse kjeldene:*
Jebel Akhdar i Oman

**Jebel Akhdar**, **Jabal Akhdar** eller **Al Jabal Al Akhdar** (arabisk الجبل الأخضر, tyder «det grøne fjellet») er eit fjell i Al Hajar-fjella i Oman, innafor kysten av Omanbukta. Jabal Shams er det høgaste punktet i fjellområdet med ei høgd på rundt 3000 moh. 

Fjella er hovudsakleg eit ørkenområde, men dei høgareliggande områda kan få kring 300&nbsp;mm nedbør i året, som er noko til at det veks noko kratt og tre og til å drive noko jordbruk. Det er dette som er opphavet til «grøn» i namnet. 

Området ligg ein kring 45 minuttars køyretur frå Nizwa og er kjende for det tradisjonelle rosevatnet sitt. Innan jordbruket vert det dyrka granateple, aprikos, fersken og valnøtt. 

Mellom 1957 og 1959 var området åstad for Jebel Akhdar-krigen, ein konflikt mellom omanske styrkar lojale til sultanen av Oman (med støtte frå britane) og opprørsstyrkane til imamatet Oman i innlandet, som var støtta av Saudi-Arabia.

I august 2011 gjorde sultan Qaboos Jebel Akhdar til eit naturreservat for å bevare det unike, men skjøre biologiske mangfaldet her. 

Sidan 2011 har fjellet vore den største klatreetappen i sykkelløpet Tour of Oman. Det finst fleire helleristingar i fjella, og dei eldste er daterte til å vere 6000 år gamle.

## Merknad
*Forskjellige kjelder gjev forskjellige høgder på toppen av Jabal Shams, med tal som varierer frå 2&nbsp;980 til 3&nbsp;075 moh. Det omanske informasjonsdepartementet har oppgitt det høgaste. 

## Kjelder

**Denne artikkelen bygger på «[[:en:Jebel Akhdar (Oman)|Jebel Akhdar (Oman)]]» frå ,  den 3. juni 2016.* 
*** oppgav desse kjeldene:*


## Bakgrunnsstoff

* Rosevatn i Jebel Akhdar  
*Bilete frå Flickr
Jebel Hafeet

**Jabal Ḥafeeṫ** (arabisk جبل حفيت) er eit fjell som ligg ved Al Ain i emiratet Abu Dhabi i Dei sameinte arabiske emirata. Delar av fjellet kryssar over grensa til Oman, medan toppen ligg på den emiratarabiske sida. Fjellet har ei høgd på 1249 meter over havet og gjev flott utsyn over byen. Jebel Hafeet har vore eit kjent landemerke gjennom historia og er i dag eit turistmål. Det går ei stor grotte gjennom Jabal Hafeet.

Ved foten av Jabal Ḥafeeṫ ligg Green Mubazarrah, eit velutvikla turistmål. Ved Green Mubazarrah spring varmt vatn ut frå små bekkar og dannar eit vatn. Symjebasseng og boblebad ligg spreidd over heile Green Mubazarrah.

Ein finn mange dyr i Jabal Ḥafeeṫ som flaggermus, revar og slangar.

Fjellet vert stundom feilaktig omtalt som det høgaste fjellet i Emiratane, men dette er Jabal Jais, som er 1&nbsp;910 moh. i Ras Al Khaimah.

## Ḥafeeṫ-vegen
Fjellvegen opp til toppen av fjellet strekkjer seg over 11,7&nbsp;km og stig 1&nbsp;219&nbsp;meter. Vegen har 60 svingar og tre spor (to opp, og eitt ned). Vegen vart bygd av Strabag International frå Köln i Tyskland. På toppen av fjellet står ein radarstasjon, eit Mercure-Hotel., og eit slott.

## Kjelder

**Denne artikkelen bygger på «[[:en:Jebel Hafeet|Jebel Hafeet]]» frå ,  den 3. juni 2016.* 
*** oppgav desse kjeldene:*
***Jebel Hafeet Abu Dhabi 



## Bakgrunnsstoff
* Jebel Hafeet Mountain Road on Google Maps
Guvernement i Oman

Sidan 28. oktober 2011 er Oman delt inn i elleve guvernement (*[[muhafazah]]*):
*Ad Dakhiliyah
*Ad Dhahirah
*Al Batinah Nord
*Al Batinah Sør
*Al Buraimi
*Al Wusta
*Ash Sharqiyah Nord
*Ash Sharqiyah Sør
*Dhofar
*Masqat
*Musandam

Kvart guvernement er vidare delt inn i provinsar (*[[wilayat]]*).

## Regionar og guvernement før 2011

Før 28. oktober 2011 var Oman delt inn i fem regionar (*[[mintaqah]]*) og fire guvernement (*[[muhafazah]]*). Det fjerde guvernementet, Buraymi, vart oppretta i oktober 2006 frå delar av regionen Ad Dhahirah. Regionane var vidare delt inn i 61 provinsar. 

## Kjelder

**Denne artikkelen bygger på «[[:en:Governorates of Oman|Governorates of Oman]]» frå ,  den 3. juni 2016.* 
*** oppgav desse kjeldene:*

	

## Bakgrunnsstoff
*«Seven new divisions created in Oman»